##### Pakkumuse esitamise kutse

##### Hanke korraldamise tingimused

**Hankija: Lüganuse Vallavalitsus**, registrikood 77000223, asukoht Keskpuiestee 20, Kiviõli linn, Lüganuse vald, Ida-Virumaa; telefon: (+372) 332 1320; e‑post: valitsus@lyganuse.ee; veebileht: <http://www.lyganuse.ee>.

# **Hanke nimetus:** „**Kiviõli linna Maidla tee parkla ehituse põhiprojekti koostamine** "

**Hanke vastutav isik:** Enno Mägar, abivallavanem, +372 5190 8577

[enno.magar@lyganuse.ee.](file:///C%3A%5CUsers%5CUser%5CDocuments%5CRIIGIHANKED%5CStaadion%5COMJ%5Cenno.magar%40lyganuse.ee)

* + - 1. **Pakkumuse esitamise kutse**
	1. Hankija teeb ettepaneku kõigile hankelepingu esemest huvitatud isikutele esitada pakkumus vastavalt käesoleva riigihanke alusdokumentides sätestatud tingimustele;
	2. Hankel osalemiseks esitab pakkuja vormikohase osalemise avalduse (Vorm 2).

* + - 1. **Hankelepingu ese**
	1. Hankelepingu esemeks on Lüganuse vallas, Kiviõli linnas, Maidla tee parkla projekteerimise teenus;
	2. Teenuse osutamisel peab pakkuja lähtuma kehtivast seadusandlusest, asjakohastest standarditest, juhenditest, projekteerimistingimustest, projekteerimise lähteseisukohtadest ja heast projekteerimistavast;
	3. Hankelepingu täitmise tähtaeg on **80 kalendripäeva** alates lepingu sõlmimisest.

* + - 1. **Nõuded pakkujale-kvalifitseerimistingimused**
	1. **Hankemenetlusest kõrvaldamise alused**
		1. Pakkujal ei või esineda RHS § 95 lõikes 1 ega lõikes 4 sätestatud hankemenetlusest kõrvaldamise aluseid. Hankija ei sõlmi hankelepingut ja kõrvaldab hankemenetlusest pakkuja, kellel esinevad RHS § 95 lg 1 või lg 4 sätestatud alused. Pakkuja esitab hankepassi (Vorm 3). Enne hankelepingu sõlmimist on hankijal õigus nõuda edukalt pakkujalt kõikide asjakohaste hankemenetlusest kõrvaldamise aluste puudumist kinnitavate dokumentide esitamist, kui need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad.
	2. **Sobivus tegeleda kutsetööga**
		1. Pakkuja peab olema kantud Eesti äriregistrisse;
		2. Pakkuja peab omama majandustegevuseteadet MTR-s tegevusalal projekteerimine;
	3. **Majanduslik ja finantsseisund**

3.3.1 Hanke alustamise kuupäevaks lõppenud pakkuja majandusaasta netokäive projekteerimise teenuse osas peab olema vähemalt 30 000.00 eurot. Pakkuja peab tõendama hankijale vastuvõetaval viisil vastava käibe olemasolu, kui tõendid ei ole hankijale ilma suuremate kulutusteta kättesaadavad andmebaasidest.

* 1. **Pakkuja kutsealane pädevus:**
		1. Pakkuja peab olema täitnud riigihanke algamisele eelneva 36 kuu jooksul vähemalt 3 tee projekteerimise hankelepingut peatöövõtjana. Pakkuja esitab vormikohase nimekirja hankeesemele sarnaste teenuste osutamise lepingutest andmetega nende nimetuse, täitmise kuupäeva ja teise lepingupoole kohta (Vorm 6).
		2. Pakkuja peab omama vähemalt ühte, kõrgharidusega, vähemalt 3-aastase töökogemusega, vähemalt 6. taseme volitatud arhitekti või inseneri kutsega projekteerijat. Pakkuja esitab andmed vastutava projekteerija hariduse, töötamise aja ja kogemuse kohta (Vorm 4).

1. **Nõuded pakkumusele**
	1. **Vastavustingimused**
		1. Pakkumus tuleb esitada vormi kohaselt, eesti keeles, digitaalselt allkirjastatuna seadusliku või volitatud isiku poolt koos nõutud lisadokumentidega (Vorm 5).
		2. Pakkuja peab nõustuma pakkumuse kutses ja hanke alusdokumentides esitatud tingimustega. Pakkuja esitab pakkumuses vormikohase kinnituse (Vorm 2);
		3. Pakkumuse hind peab olema väljendatud eurodes käibemaksuta, ühe euro täpsusega;
		4. Pakkumus peab olema jõus 60 päeva selle esitamisest;

1. **Pakkumuse esitamine**
	1. Pakkumuste esitamise tähtaeg on **20.jaanuar 2020 kell 11:00**;
	2. Pakkumused tuleb esitada kirjalikult Lüganuse Vallavalitsusele e-posti aadressil valitsus@lyganuse.ee. Pakkuja peab arvestama e-posti laekumise ajaga hankija e-posti aadressile. Tähtajast hiljem saabunud pakkumisi ei arvestata;
	3. Volitatud isiku kohta esitatakse volikiri (Vorm 1);
	4. Pakkumuse tagatis ei ole nõutav;
	5. Alltöövõttu korral peab pakkuja pakkumuses näitama selle osa kirjelduse ja mahu, mille osas ta kavatseb alltöövõtjat kasutada. Allhankija peab vastama punktis 3.1.1 esitatud nõuetele.

1. **Pakkumuste hindamine**
	1. Pakkumuse hindamisel lähtutakse majanduslikult soodsamast pakkumusest. Edukaks tunnistatakse madalama hinnaga pakkumus.
	2. Võrdsete hinnapakkumiste puhul otsustakse võitja liisutõmbamisega.
	3. Hanketulemused kinnitab Lüganuse Vallavalitsus.

1. **Lepingu sõlmimine**

Leping sõlmitakse kvalifitseerimise tingimustele vastava pakkujaga, kelle pakkumus tunnistatakse vastavaks ja edukaks.

1. **Kõigi pakkumuste tagasilükkamise alused**
	1. Hankija jätab endale õiguse lükata tagasi kõik kvalifitseeritud pakkujate pakkumused juhul, kui:
* kõigi vastavaks tunnistatud pakkumuste maksumused ületavad hankelepingu eeldatavat maksumust;
* hankijast olenemata asjaoludest tingituna muutub hankelepingu sõlmimine võimatuks.

1. **Selgituste saamise kord**
	1. Hankelepingu sõlmimisest huvitatud isikul on õigus saada hanke kohta selgitusi või täiendavat teavet hanke alusdokumentide kohta, esitades järelepärimise vähemalt 3 tööpäeva enne pakkumuste esitamise tähtaega aadressil: [enno.magar@lyganuse.ee](file:///C%3A%5CUsers%5CUser%5CDocuments%5CRIIGIHANKED%5CStaadion%5COMJ%5Cenno.magar%40lyganuse.ee);
	2. Esitatud küsimustele vastab hankija 3 tööpäeva jooksul kirjalikult küsija poolt näidatud aadressil;
2. **Hankelepingu tingimused**

Hankelepingu tingimused on kirjeldatud hankelepingu projektis **Lisas 2** (lisatud).